FMN: Ekonomia globale po përmirësohet përmes rreziqeve të vazhdueshme
Raporti vjen në prag të takimit të pranëverës në kryeqytetin amerikan
Fondi Monetar Ndërkombëtar thotë në një raport të ri se parashikimi i ekonomisë globale po përmirësohet. Pavarësisht një ngadalësimi në Evropë, institucioni ndërkombëtar i huave parashikon se ekonomia botërore do të rritet me 3.5 përqind këtë vit, një përmirësim i vogël nga parashikimi i mëparshëm në muajin janar. Rritja në vendet në zhvillimin mbetet në ritme të larta, por egzistojnë rreziqe të konsiderueshme. FMN-ja thotë se tregu amerikan i punës po tregon shenja jete, prodhimi është shtuar ndjeshëm dhe konsumatorët amerikan po shpenzojnë më shumë. Po ashtu nga Evropa ka lajme të mira, ku përpjkjet e kordinuara nga BE-ja mund të kenë eleminuar kërcënimin e falimentimit të Greqisë dhe kanë ulur kostot e huamarrjes në vendet e tjera me borxhe të mëdha. Por ekonomisti i FMN-së Oliver Blanchard thotë se panorama e ekonomisë globale është e komplikuar. Analistët citojnë Spanjën si një rrezik të mundëshëm. Normat e interesit për bonot spanjolle janë dyfishuar që nga marsi si rezultat i spekulimeve se ekonomia e katërt më e madhe e Evropës mund të kërkojë ndihmë financiare. William Hobbs thotë se ky është një skenar i pamundur. FMN-ja shikon përparime në ekonomitë në zhvillim, kryesisht ato në Azi, duke parashikuar një rritje prej 7.5 përqind këtë vit. Rritja e Kinës do të ngadalësohet deri në 8.2 përqind. Por ritmi pritet të rritet në Lindjen e Mesme dhe Afrikën Veriore me vazhdimin e rritjes së çmimeve të naftës. Përparime po ashtu janë vënë re në Afrikën Nënsahariane dhe Afrikën e Jugut, ku prodhimi ekonomik pritet të zgjerohet me 5.5 përqind. Përsëri Oliver Blanchard i FMN-së. Raporti i FMN-së vjen ndërkohë që institucioni prej 187 vendesh anëtare dhe Banka Botërore, përgatiten të zhvillojnë takimin e pranëverës këtu në Washington.